ลำไย ไหทองคำ ร่ำไห้ สุดจะทนขออัดคลิประบายหลังโดนชาวเน็ตวิจารณ์หนัก
ชื่อเสียงที่ได้มาของนักร้องสาว ลำไย ไหทองคำ หรือ อ้าย สุพรรษา เวชกามา นักร้องลูกทุ่งนุ่งสั้นจอมเด้งวัย 18 ปี แม้จะได้มาจากความสามารถ แต่ก็เถียงไม่ได้ว่าคนเริ่มรู้จักเพราะเรื่องราวดราม่าของตัวเธออีกส่วนนึง,เพราะถูกคำวิจารณ์จากคนรอบข้างถาโถมเข้าใส่ จนกระทั่งวันนี้นักร้องสาวได้อัดคลิปขอระบายความรู้สึก หลังถูกชาวเน็ตวิจารณ์อย่างหนัก ทำให้เกิดความท้อ อยากจะอธิบายในมุมของตนบ้าง โดยสาวลำไยเปิดใจพร้อมน้ำตาว่า,สวัสดีค่ะ ลำไย ไหทองคำ นะคะ วันนี้หนูมีเรื่องจะมาระบายนิดนึง เพราะว่าคือบางทีการที่เราโดนกระแสข่าวดราม่า มีทั้งเรื่องจริงและไม่จริง แต่หนูไม่เคยออกมาตอบโต้ ไม่มีโอกาสได้พูดความจริง,บางครั้งข่าวที่ออกมามันไม่จริงแล้วเราอ่านคอมเมนต์ เราอยากจะอธิบายแต่ไม่มีโอกาสและไม่มีสิทธิ์ที่จะบอกว่ามันใช่หรือไม่ใช่ วันนี้อยากจะพูดว่าความจริงคืออะไร มันไม่ได้เลวร้ายในสังคม,คือหนูเป็นคนนึงที่ตั้งใจทำงาน เพื่อครอบครัว เพื่ออนาคต หนูก็พลาดอะไรหลายๆ อย่างทั้งเรื่องการเรียน (ร้องไห้) ความจริงครอบครัวหนูเป็นครอบครัวบ้านๆ มาจากบ้านนอก ไม่ได้ร่ำรวยอะไร การทำมาหากินก็ไม่ได้แตกต่างจากคนอื่น,อาจจะมีหลายคนที่ทำงานในรูปแบบเดียวกันกับหนู แต่เค้าไม่ได้โดนโฟกัสเท่ากับหนู ตอนนี้หนูรู้สึกอึดอัด ไม่ว่าหนูจะทำดีหรือทำพลาดแค่ครั้งเดียว มันทำให้เราโดนโฟกัส โดนมองว่าไม่ดีไปตลอด,และล่าสุดที่หนูอยากจะพูดมากที่สุด การที่มีกระแสข่าวออกมาว่า หนูกับน้องๆ ในทีมงานอยากจะทำบุญ แต่มีคอมเมนต์นึงออกมา เลยทำให้รู้ว่า คนเราจะทำดีไปเพื่ออะไร (เช็ดน้ำตา),ทั้งๆ ที่มันเป็นข่าวด้านบวก แต่ทำไมเค้ามาคอมเมนต์ว่าทำดีเพื่อเอาหน้า ทำไมไม่เอาเงินที่ตัวเองหาได้ไปทำบุญ คือหนูเพิ่งเริ่ม ยังไม่ได้ร่ำรวยอะไร หนูรู้สึกว่าสังคมนี้มันเป็นสังคมที่ไม่ค่อยเปิดใจรับคนทำผิด และหนูก็ไม่ได้ทำผิดอะไรร้ายแรง,ส่วนตัวหนูเกิดที่ จ.ร้อยเอ็ด อ.สุวรรณภูมิ เป็นคนอีสาน ครอบครัวยากจน ตั้งแต่ตอนเด็กก็อยู่กับแม่กับยายและตา ส่วนพ่อเลิกกับแม่ไปตั้งแต่หนูยังเด็ก แต่ก็มีติดต่อกันบ้าง เจอกันบ้างนานๆ ครั้ง,ซึ่งก่อนหน้านี้ที่เข้ามาในกรุงเทพฯ ยายเป็นคนเลี้ยงครอบครัวทุกอย่าง แม่ไม่ได้ทำงาน ยายทำงานคนเดียว ขายของตามร้านข้าวต้ม หนูก็ไปช่วยยายขาย ทำอะไรที่มันได้ช่วยครอบครัวก็ทำ,พอเริ่มรู้ว่าตัวเองรักการแสดง ชอบร้องเพลง ช่วงที่มาเรียนที่กรุงเทพฯ ก็เข้าชมรมนาฏศิลป์ เริ่มได้แสดงออก และได้เป็นนักร้องตามงานเลี้ยงตามงานต่างๆ จนมาเจอกับอาจารย์ประจักษ์ ที่ท่านได้ให้โอกาสในสายบันเทิงกับหนู ทำให้คนรู้จักหนูในชื่อของ ลำไย ไหทองคำ ขึ้นมา,และได้ร่วมงานกับน้องอาร์ม เป็นน้องที่หนูรัก และเป็นคนแต่งเพลงให้หนู ทำให้คนทั้งประเทศรู้จักเพลงของหนูและรู้จักหนู อยากจะขอบคุณสำหรับคนที่ให้กำลังใจ และขอบคุณทุกคำติชมที่ทำให้หนูกลายเป็นคนที่แข็งแกร่งในวันข้างหน้า
ลำไย ไหทองคำ ขออัดคลิประบายความรู้สึก หลังโดนชาวเน็ตวิจารณ์อย่างหนักแต่ตนไม่เคยมีสิทธิ์ได้อธิบาย
สุพรรษา เวชกามา,ลำไย ไหทองคำ,ลำไย ไหทองคำ ผู้สาวขาเลาะ,ลำไย ไหทองคำ อัดคลิประบาย,ลำไย ไหทองคำ ถูกด่า,นักร้อง